ť, šíriť e-mailom a databázovo spracovávať.
Nová verzia rozšíri aj možnosť zabezpečenia dokumentov, používateľ bude môcť "začierniť" citlivé údaje. Autori do programu pridali aj OCR nástroj, ktorý dokáže v naskenovaných dokumentoch vyhľadať text a umožnili jeho prezeranie bez toho, aby sa zmenil vzhľad strany.
V Acrobate 8 pribudli aj takzvané PDF balíčky. Do jedného súboru možno zhromaždiť dokumenty rôznych aplikácii či kompletnú mailovú komunikáciu vrátane súborov v prílohách. To umožní zálohovanie dokumentov bez ohľadu na platformu. Celkom novým je program Adobe Connect, ktorý umožňuje pripomienkovanie práce na dokumentoch v reálnom čase pomocou internetu. Prácu v Acrobate autori zjednodušili použitím sprievodcov, ktorí čiastočne nahradili doteraz požívané menu.